Stesen BRT SunU-Monash

Stesen BRT SunU-Monash ialah stesen BRT yang terletak di Bandar Sunway, Subang Jaya, Selangor dan merupakan stesen bagi BRT Laluan Sunway. Stesen ini dibuka apabila laluan ini mula berkhidmat di stesen ini pada 2 Jun 2015. Seperti stesen-stesen BRT lain, stesen ini adalah stesen bertingkat.

Ciri-ciri stesen

Lokasi
Stesen ini terletak di atas Jalan Lagoon Selatan, Bandar Sunway, Subang Jaya, Selangor. Di utara stesen adalah Depoh BRT Sunway manakala di selatan stesen adalah Monash University Malaysia. Stesen ini terletak 500m utara susur keluar ke  Lebuhraya Shah Alam (KESAS). Juga terletak berhampiran adalah Sunway Monash Residence, Sunway University, Sunway College, Sun-U Residence dan kompleks perniagaan PJS 11.

Pelan stesen

Stesen ini adalah stesen bertingkat dengan dua platform sisi untuk perkhidmatan BRT Laluan Sunway. Di setiap platform terdapat mesin tiket, pagar tambang dan pusat khidmat pelanggan. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif. Bagi penumpang yang ingin menukar laluan, mereka perlu keluar dari sistem dan membeli tiket baharu kerana jejambat merentasi platform terletak di ruang tidak berbayar stesen. Selain itu, terdapat sebuah bangunan parkir kereta bertingkat (MSPR) yang menempatkan 1,153 petak parkir.

Perkhidmatan bas
Stesen ini terletak berhampiran hentian bas Brt Sunu-Monash dimana bas laluan Sunway City berkhidmat di hentian bas tersebut.

Rujukan

Laluan BRT Sunway
Stesen RapidKL